|  |
| --- |
|  |
| Eksamensopgave |
| Visualisering Niveau 2 – Web Construction |

|  |  |
| --- | --- |
| Formalia: |  |
| Afdeling | AspIT Østjylland |
| Underviser | Torben Colding |
| Censor | Hanne Lund |
| Forløb | Modulperiode 2 forår 2019 |
| Opgaven udleveres | Onsdag den 08. maj 2019 kl. 8.45 |
| Opgaven afleveres | Torsdag den 09. maj 2019 kl. 15.00 |
| Der arbejdes følgende dage i tidsrummet | Onsdag kl. 08.45 – 15.00  Torsdag kl. 08.45 – 15.00 |

Indholdsfortegnelse

[**1**](#_gjdgxs) **Website til Bring transportfirma 3**

[1.1](#_30j0zll) Indledning 3

[1.2](#_1fob9te) Kravspecifikation 3

[1.2.1](#_3znysh7) Overordnede krav 3

[1.2.2](#_2et92p0) Krav til layout 4

[1.2.3](#_tyjcwt) Krav til design 4

[**2**](#_1t3h5sf) **Ekstra opgaver 6**

[**3**](#_4d34og8) **Regler i eksamenslokalet 6**

[**4**](#_2s8eyo1) **Bedømmelseskriterier og evaluering 7**

[4.1](#_17dp8vu) Eksamen 7

[4.2](#_3rdcrjn) Karakterskala 8

# Nyt website til Bring transportfirma

## Indledning

Transportfirmaet Bring har fået et godt fodfæste i Danmark ligesom i resten af Norden, som firmaet betragter som sit lokale marked.

På grund af den uventede succes ønsker Bring at få lavet et nyt website til det danske marked.

Din opgave er at udforme websitet, så det ligner og fungerer på samme måde som det vedlagte materiale, der omfatter et screenshot og kort skærmoptagelse af det endelige produkt.

Derudover indeholder materiale-mappen alle de grafiske elementer samt den tekst, der skal indgå på sitet.

Din opgave er at lave en version i HTML, CSS og JavaScript.

## Kravspecifikation

Herunder finder du en liste over krav til projektet. Hvis noget ikke er nævnt eller beskrevet, er du henvist til at benytte det vedlagte screenshot - fx til at vurdere størrelser, farver og andre forhold.

### Overordnede krav

Opgaven går ud på at udvikle forsiden til Bring.dk. Det skal designes og layoutes, så det ligner det vedlagte screenshot så meget som muligt.

### Krav til layout

* Websitet skal udformes som et **single-page** website
* Websitet skal optimeres til **HD**, som er **1920x1080px**
* Indholdet skal have en **bredde på 1024px**
* Layoutet skal være baseret på **CSS Flexbox** eller **CSS Grid**
* Du skal benytte semantiske **HTML5 elementer** som <header>, <footer> m.fl.
* Det skal indeholde en **header**, **content-area** og **footer**. Content-area skal indeholde websitets forskellige sektioner
* Websitets **header** skal være fast forankret i toppen af siden, selvom der scrolles
* Headeren skal have en bredde svarende til **browseren bredde** og en højde på ca. **55px**

### Krav til indhold

**Header**

* **Headeren** skal indeholde **tre elementer**: Websitets **logo** (venstre), et **søgefelt** (midt)og en **hovedmenuen** (højre), som skal vises/skjules ved klik på et **hamburger-ikon**
* Hovedmenuen skal have en fast bredde på **400px,** når den foldes ud

**Content-area**

* Hver sektion i layoutet skal hver have en **indvendig wrapper** med en bredde på **1024px**, som indholdet skal placeres i
* Ingen af **websidens sektioner** skal have en **fast højde**. Den bestemmes af indholdet.
* Sektionen **Hero** skal placeres øverst i content-area og udgøre websidens blikfang
* Sektionen **Tjenester** skal indeholde seks billeder, der illustrerer Brings forskellige tjenester og ydelser

Hvert billede skal indeholde en hover-effekt, der åbner et ballon-tip med detaljer om den valgte tjeneste

* De øvrige sektioner **Om Bring, E-handel, Modtagerindhold, Kundeservice og Jobs** omfatter kun simpelt indhold som tekst og billeder

**Footer**

* **Tre kolonner** med adresseoplysninger
  + 1. Krav til design

Designet skal være responsive og indeholde media queries/break-points til to skærmbredder:

1. **1920px**: Ved en skærmbredde på 1920px skal designet se ud som på vedlagte desktop screenshots/screencast
2. **720px**: Ved en skærmbredde på 720px eller mindre skal designet se ud som på de vedlagte screenshots/screencast
3. Elementer, der ikke måtte være nævnt, skal se ud som på vedlagte screenshots

#### Navigation

Et design er ikke komplet uden et navigationssystem, der er optimeret til visning på mobile devices.

Ud over at gøre websidens indhold responsive, skal du også tilføje en lodretstillet off-canvas menu, der slider ind/ud fra højre side af skærmen ved tryk på en knap med hamburger-ikon.

Off-canvas menuen skal være tilgængelig ved alle skærmbredder.

Menuens slider-animation skal udføres med JavaScript.

Menuens udseende skal i øvrigt svare til de vedlagte screenshots/screencast

* + - 1. Skrifttyper og størrelser

Den generelle font er Mukta, som er en webfont, der kan installeres via [Google Fonts](https://fonts.google.com/). Derudover skal udvalgte elementer have nogle udvalgte styles.

Fil med tekst til opgaven findes i materialemappen.

#### Farver

Aflæs selv farver fra vedlagte screenshots – fx med Eye Dropper Tool i Adobe Photoshop, Gimp eller andet.

#### Billeder

Alt det billedmateriale, du skal bruge i projektet, er vedlagt i materialemappen.

# Ekstra opgaver

Der er følgende ekstra ønske til hjemmesiden. Du kan lave disse opgaver, hvis der er noget fra kravspecifikationen, som du ikke kunne løse, eller hvis du er færdig og gerne vil vise overskud.

**CSS web animations**

Websitet indeholder en række web animations, som du gerne må tilføje. De omfatter: effekt på tekst, billede og knap i hero-sektionen

Hovedmenuen skal slide ud og ind i en glidende bevægelse, når den åbnes og lukkes.

Tilføj en smooth-scroll effekt til de enkelte sektioner, så bevægelsen bliver animeret, når der klikkes på link med pil-ikon

**Social menu med hover-effekt**

Footeren skal indeholde en menu med **ikoner til sociale medier,** der skal indeholde en hover effekt, der skifter fra ikoner i sort/hvid til ikoner i farve

**JS content slider (hero)**

Tilføj **slider-funktion** til **Hero** sektionen, så man kan navigere mellem to slides (hero-01.jpg, hero-02.jpg). Effekten skal baseres på slide eller fade.

Du må også gerne udforme slideren, så den automatisk skifter mellem de indlagte slides.

Content Slideren skal udføres i JavaScript.

# Regler i eksamenslokalet

* I må gerne kontakte jeres klassekammerater og spørge om hjælp i et begrænset omfang
* Hvis I er i tvivl om opgavebeskrivelsen så kontakt læreren
* Opgave og opgaveløsninger må ikke tages med hjem

# Bedømmelseskriterier og evaluering

Der vil i bedømmelsen blive lagt vægt på følgende:

* Hvor godt har du kunne følge kravspecifikationen?
* Fuldstændighed – hvor meget er lavet færdigt?
* I hvor høj grad du har overblik over din egen kode?
* Struktur – anvendelse af relevante HTML5 og CSS3 teknikker og værktøjer
* Hvor SEO venlig fremgår din side?
* ~~Du skal kunne svare på hvordan du opsætter et analysereskab på siden og nævne mindst et redskab.~~
* Du skal kunne svare på hvilke kvalitetssikringstests(QA) du kan lave på siden og hvorfor og hvordan du vil udføre testen.
* Kommentarer, navngivning, overskuelighed og struktur af kode i HTML5, CSS3 og JavaScript med mere?
* Er ekstra opgaverne lavet?
* Hvordan præsenterer du din løsning til eksamen?

## Eksamen

Det fremgår af modulbeskrivelsen for Visualisering Avanceret at:

* Ved eksamen skal du, uden forudgående forberedelse, præsentere din løsning. Desuden skal du besvare spørgsmål fra eksaminator og censor.
* Eksamen gennemføres over 30 minutter, inkl. tid til bedømmelse.
* Din besvarelse bedømmes efter den almindelige karakterskala og karakteren meddeles dig umiddelbart efter eksaminators og censors votering.

## Karakterskala

|  |  |  |
| --- | --- | --- |
| Karakter | Betegnelse | Beskrivelse |
| 12 | Den fremragende præstation | Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler. |
| 10 | Den fortrinlige præstation | Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler. |
| 7 | Den gode præstation | Karakteren 7 gives for den gode præstation, der demonstrerer opfyldelse af fagets mål, med en del mangler. |
| 4 | Den jævne præstation | Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler. |
| 02 | Den tilstrækkelige præstation | Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 00 | Den utilstrækkelige præstation | Karakteren 00 gives for den utilstrækkelige præstation, der ikke demonstrerer en acceptabel grad af opfyldelse af fagets mål. |
| -3 | Den ringe præstation | Karakteren -3 gives for den helt uacceptable præstation. |

Tabel 1: Karakterskala for Visualisering Rutineret